Nueve reinas

***Nueve reinas*** (en hispana por **Naŭ reĝinoj**) estas argentina trilera filmo, de la jaro 2000, verkita kaj reĝisorita de Fabián Bielinsky. Ĉefroluloj estis Ricardo Darín kaj Gastón Pauls, kun José Ignacio Abadal, Tomás Fonzi, Graciela Tenenbaum, Oscar Núñez, Alejandro Awada kaj Jorge Noya. Ĝi rakontas la historio de du fraŭdistoj hazarde renkontiĝintaj kiuj kuniĝas por kunlabori. La filmo estis nomumita al 29 internaciaj premioj, el kiuj ĝi atingis 21. Ĝi estas konsiderita unu el grandaj argentinaj filmoj kaj aparte en la kariero de Ricardo Darín.

## Intrigo
Marcos (Ricardo Darín) observas Juan (Gastón Pauls) kiam sukcese trompas kasistino de superbazaro, sed poste li estas malkovrita dum dua fraŭdoklopodo. Marcos intervenas, ŝajnigante sin policano, kiu forportas Juan ekstere. Marcos konfesas, ke ankaŭ li estas fraŭdisto kaj ekde tiam ili iĝas kolegoj en paro kie Marcos ŝajne estas la instruisto.

Ili sentas grandan oportunon, kiam al Marcos avertas lia fratino, Valeria (Leticia Brédice), ke en la hotelo kie ŝi laboras estas Sandler, maljuna fraŭdisto kolego de Marcos, 73-jaraĝa, kiu estis suferinta koratakon kaj ne povis demarŝi por sia negoco. Marcos "heredas" la komision vendi serion de falsaj poŝtmarkoj kiuj estis valorigitaj je duonmiliono da dolaroj, nomitaj la "naŭ reĝinoj". Juan, kiu bezonas 70 000 pesoj por elkarcerigi sian patron, petas partopreni en la negoco de Marcos, kiu akceptas kontraŭ 10 % de la mono. La celo estas vendi ĝin al Vidal Gandolfo, hispana entreprenisto gastiganta en la hotelo kaj forironta eksterlanden la sekvan tagon. Akirante la falsan kopion, Juan altigas sian ricevotan monon al 30 %. Ili kunsidas kun Vidal Gandolfo kaj negocas la vendon de la postmarkon kontraŭ 450 000 dolaroj. 

Elhotelirinte, ili estas ŝtelitaj de du ŝtelistoj per motorciklo, kiuj forportas la dosierujon kie ili enhavas la vendotajn poŝtmarkojn; dum ili persekutas la ŝtelistojn, ili vidas kiel rigardas la enhavon kaj vidante nur tiun paperon forĵetas ĝin al rivero. Juan kaj Marcos, malesperas kaj Marcos komprenas, ke por sukcesi en la vendonegoco, ili devas akiri la verajn poŝtmarkojn, kiujn posedas Berta, la frato de Sandler. Oni interkonsentas tiun akiron kontraŭ 250 000 dolaroj. Marcos komunikas al Juan, ke li havas nur 200 000 dolaroj, pro kio mankas 50 000, per kio devas kontribui Juan. Tiu ĉi koleras, ĉar supozas, ke Marcos intencas trompi lin. Poste, ili aĉetas la "naŭ reĝinojn" kaj iras al la hotelo por realigi la vendon. Tie, Vidal Gandolfo postulegas al Marcos inkludon en la vendo akcepton de seksumado kun lia fratino. Valeria akceptas nur se Marcos rakontu la veron pri sia malnobla akaparo de la heredo el iliaj geavoj al naiva juna frato, Federico, kiu ĝis tiam adoris lin. 

Vidal Gandolfo pagas per ĉeko. Dum Marcos kaj Juan iras al la banko, Marcos suferas atakon fare de alia fraŭdisto, kiu klopodas ŝteli la ĉekon, sed Juan malkovras la trompoklopodon. Finfine ili alvenas al la banko kaj trafas grandan manifestacion, ĉar la bankestroj fuĝis kun la tuta mono kaj oni faras neniun pagon. Tial ili perdis la monon uzitan por aĉeti la vendotajn poŝtmarkojn kaj Marcos, venkegita, rigardas Juan, kiu tristega foriras.

En la lasta momento, Juan alvenas al ejo kie kunsidas Sandler, Vidal Gandolfo, liaj kunlaborantoj, la du "ŝtelistoj" de la motorciklo, kaj Berta. Ili disdividas la monon (200 000 dolaroj) de Marcos, kaj Sandler komunikas ke ankoraŭ venos la bankolaboristo kiu avertis pri la dato de la bankroto, ĉar eĉ tio estis planita, En  la lasta sceno, Valeria kaj Juan kisas sin.

## Geaktoraro kaj roluloj
* Gastón Pauls, 	Juan/Sebastián
* Ricardo Darín, 	Marcos
* Leticia Brédice, 	Valeria
* José Ignacio Abadal,	Esteban Vidal Gandolfo/Boris
* Tomás Fonzi, 	Federico
* Elsa Berenguer, 	Berta
* Oscar Núñez, 	Sandler
* Celia Juárez, 	Sra. Sandler
* Antonio Ugo, 	D'Agostino
* Jorge Noya, 	Aníbal
* Alejandro Awada, 	Washington 

## Referencoj
## Eksteraj ligiloj 
* *Nueve Reinas* en Cinenacional.com
* oficiala retejo de *Nueve Reinas* Sony Pictures Classics (en angla)
* *Nueve Reinas* en Cine.ar Play
* Guion completo de *Nueve Reinas* Leonardo.sfasu.edu. Arkivita en Wayback Machine.

Kategorio:Trileraj filmoj
Kategorio:Argentinaj filmoj
Kategorio:Filmoj aperintaj en 2000